Joko Anwar Kongsi Poster Penggoda “Virgo And The Sparklings”
Sri Asih telahpun memulakan tayangannya semalam, dan sempena debut filem kedua BumiLangit Cinematic Universe, pengarah Joko Anwar telah kongsikan poster penggoda filem ketiga BCU, Virgo and the Sparklings.  Poster penggoda itu hanya menampilkan watak utama, Riani, atau dikenali sebagai Virgo, lakonan Adhisty Zara, tetapi apa yang menariknya, poster tersebut mengusik kostum yang akan dipakai oleh Virgo dalam filem aksi-langsung yang akan datang, yang kelihatan hampir serupa dengan versi webtoon/komik.  Anda boleh lihat poster tersebut dibawah: Virgo and The Sparklings merupakan satu lagi filem dalam dunia superhero BumiLangit Cinematic Universe selepas Gundala dan Sri Asih.  Filem akan datangi diarahkan oleh Ody C. Harahap, berdasarkan lakon layar yang ditulis oleh Ellie Goh, Rafki Hidayat dan Annisa Nisfihani.  Menyertai Zara adalah Bryan Domani, Mawar Eva de Jongh dan ramai lagi. Setakat ini butiran lanjut mengenai filem tersebut masih belum diketahui.  Karakter Virgo dicipta oleh Jan Mintaraga dan pertama kali diperkenalkan dalam komik pada tahun 1973. Sejak daripada itu, Virgo menjadi salah satu karakter terkenal dalam Jagat Bumilangit. Virgo and The Sparklings dijangka tayangan di pawagam pada 2023.